LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL lietuvos respublikos sveikatos apsaugos ministro 2003 m. spalio 8 d. įsakymo nr. V-598 „DĖL LeidiNIŲ, KURIUOSE GALI BŪTI REKLAMUOJAMI RECEPTINIAI VAISTiniai preparatai, SĄRAŠO PATVIRTINIMO“

pakeitimo

2021 m. gruodžio 9 d. Nr. V-2779

Vilnius

Pakeičiu Leidinių, kuriuose gali būti reklamuojami receptiniai vaistiniai preparatai, sąrašą, patvirtintą Lietuvos Respublikos sveikatos apsaugos ministro 2003 m. spalio 8 d. įsakymu Nr. V-598 „Dėl Leidinių, kuriuose gali būti reklamuojami receptiniai vaistiniai preparatai, sąrašo patvirtinimo“:

1.	Papildau 152 punktu:

„152. „Gera savijauta. Praktiniai patarimai medikams, kaip stiprinti emocinę sveikatą“. Leidinys vienkartinis, platinamas tiesiogiai sveikatos priežiūros ir (ar) farmacijos specialistams, specializuotuose knygynų skyriuose. Leidinyje pateikiama informacija kaip spręsti emocinės sveikatos ir gerovės problemas, su kuriomis susiduria gydytojai ir slaugytojai savo darbe, red. Rachel K. Thomas, leidėjas UAB „Vaistų žinios“, Vilnius.“

2.	Papildau 153 punktu:

„153. „Hipertenzijos vadovas“. Leidinys vienkartinis, platinamas tiesiogiai sveikatos priežiūros ir (ar) farmacijos specialistams, specializuotuose knygynų skyriuose. Leidinyje pateikiama informacija apie hipertenzijos epidemiologinius, patofiziologinius, diagnostinius ir gydymo aspektus, red. Rachel K. Thomas, leidėjas UAB „Vaistų žinios“, Vilnius.“

Sveikatos apsaugos ministras	Arūnas Dulkys